|  |
| --- |
| **Sypaq Corvo PPDS** |
|  |
|  |
| Tipas | Bepilotis orlaivis |
| Gamintojas | SYPAQ Corvo Australija |
| Gamybos metai | 2019- |
| Pagrindiniai naudotojai |  Ukrainos sausumos pajėgos |
| Programos kaina | 1,1 mln. JAV dolerių |
| Vieneto kaina | 670-3550 JAV dolerių |

**„Corvo Precision Payload Delivery System"** (**PPDS)** – nedidelis bepilotis orlaivis (dronas), skirtas iki 5 kg svorio krovinių pristatymui. Orlaivio korpusas pagamintas iš vaškuoto kartono. Gamintojas orlaivį tiekia kaip savarankiškai surenkamą detalių rinkinį. Valdymas – komerciniu planšetiniu kompiuteriu. Skrydžio nuotolis siekia iki 120 km.

PPDS gali nusileisti savarankiškai ir naudojamas pakartotinai, tačiau dėl mažos kainos jis naudojamas ir kaip vienkartinis.

Prasidėjus 2022 m. Rusijos invazijai į Ukrainą, pastaroji įsigijo nemežai PPDS, kuriuos pritaikė kitoms funkcijoms, įskaitant žvalgybą, taip pat kamikadzių misijoms.

Istorija
--------

Orlaivio gamintojas – „SYPAQ Systems Pty Ltd" buvo įkurta 1992 m. Ji gamina autonominius dronus (prekės ženklas – Corvo). PPDS – nebrangi, bet karinio lygio sistema, kurią galima naudoti ir vienkartinėms misijoms.

PPDS buvo kuriama bendradarbiaujant su Australijos kariuomene. Sutarties vertė – 1,1 mln. JAV dolerių. Orlaivio bandymai įvyko 2019 m.

2022 m. liepos mėn. Australijos vyriausybė paskelbė iniciatyvą tiekti PPDS Ukrainai ir pirmieji tokie orlaiviai Ukrainą pasiekė 2023 m. kovo mėn. Fronte šių orlaivių naudojimo sritis buo išplėsta pradinių nuo krovinių pristatymo misijų į žvalgybos, kartografavimo, ugnies koregavimo, ir netgi skraidančių bombų misijas. Pastaruoju tikslu orlaivyje montuojamos minos MON-50.

Priklausomai nuo modifikacijos, 2023 m. viduryje orlaivio kaina svyvavo nuo 670 iki 3550 JAV dolerių.

2023 m. rugpjūčio 27 d. Ukrainos žiniasklaida paskelbė, kad 16 vnt PPDS buvo panaudota atakoje prieš Kursko Vostočnyj aerodromą. Tris šiame išpuolyje dalyvusius orlaivus rusams pavyko numušti, o kiti sėkmingai atakavo aerodrome stovėjusius keturis Su-30, vieną MiG-29, zenitinės sistemos S-300 radarą ir dvi Pantsir oro gynybos sistemas.

Konstrukcija
------------

Konstrukciškai PPDS – beuodegis aukštasparnis monoplanas, priskiriamas "skraidančio sparno" tipui. Orlaivis gaminamas iš tiksliai pjaustyto vaškuoto kartono; vaškas užtikrina gerą hidroizoliaciją, todėl PPDS gali veikti drėgnu oru. Atskiros dalys yra sukurtos taip, kad naudotojas galėtų jas lengvai surinkti. Sparnai tvirtinami guminėmis juostomis, kaip paprastai daroma orlaivių modeliuose.

Kvadratinio skerspjūvio fiuzeliažo priekinėje dalyje montuojamas variklis ir traukiantis sraigtas. Gale – vienas vertikalus stabilizatorius. Vidinis bagažo skyrius, priklausomai nuo modelio, leidžia vežti 3-5 kg krovinio. Variklis – elektrinis, ličio jonų baterija leidžia nuskristi iki 120 km, skrydžio turkmė – 1-3 val.

Valdymo sistema – komercinėje rinkoje prieinama (angl. *commercial off-the-shelf* (COTS)) aparatine įranga ir nemokama atvirojo kodo programine įranga (angl. *free open-source software* (FOSS)). Šios sistemos yra modulinės ir skirtos pakartotiniam naudojimui.

Antžeminę valdymo sistemą sudaro Android planšetinis kompiuteris. Skrydžio plano įvedimui šis kompiuteris turi būti fiziškai prijungtas prie drono. Užprogramuotas dronas gali skristi savarankiškai, be jokio duomenų ryšio, pagal iš anksto užprogramuotą greitį ir kursą. Yra galimybė naudoti ir koduotą telemetrijos ir valdymo ryšį. Skrdžio metu tikslumo padidinimui gali būti naudojamas ir GPS signalas.

Mažas dydis, kartoninė konstrukcija ir ryšio nebuvimas užtikrina nedidelį orlaivio matomumą. Jo aptikimas ir perėmimas yra labai sudėtingi. Galimybė veikti nenaudojant GPS signalo leidžia veikti priešiškoje elektromagnetinėje aplinkoje, veikiant radijo bangų trikdymo priemonėms. Programinėje įrangoje naudojamas skrydžio duomenų šifravimas, todėl net ir priešui orlaivį perėmus negalima nustatyti jo starto vietos.

Visas komplektas, įskaitant planšetę, yra tiekiamas plokščios pakuotės pavidalu. Surinkimas paprastas, pakanka tik kartu su pakuote tiekiamų pagrindinių įrankių.

PPDS paleidžiamas iš rankos arba naudojant katapultą, kurią sudaro lengvas rėmas, integruoti paleidimo bėgiai ir spyruoklinė ritė. Katapulta tiekiama atskirai. Orlaivis tupia ant fiuzeliažo, taip pat yra galimybė tūpti į vandenį - sandarus fiuzeliažas užtikrina plūdumą, o elektronika yra sumontuota vandeniui nepralaidžiame skyriuje.

Techniniai duomenys
-------------------

* **Sparnų mojis**: 2,80 m
* **Kilimo masė**: 13 kg
* **Greitis**:
	+ optimalus: 80 km/h
	+ maksimalus: 100 km/h

* **Skrydžio nuotolis**:
	+ 80 km (su 6 kg kroviniu)
	+ iki 200 km (su 3 kg kroviniu)

Šaltiniai
---------

1. ↑  „SYPAQ Systems Pty Ltd". *Australian Defence Magazine*: Defence Industry Guide. (retrieved 14 April 2023)
2. ↑  „Australian Company Reveals Cardboard Spy Drone For Ukraine". *Aviation Week*. 3 March 2023. Nuoroda tikrinta 21 April 2023. Šablonas:Subscription required
3. 1 2 3 4 5  Hambling, David (6 March 2023). „Paper Planes? Ukraine Gets Flat-Packed Cardboard Drones From Australia". *Forbes*. Nuoroda tikrinta 7 April 2023.
4. 1 2 3  Vinholes, Thiago (7 March 2023). „Australia sends cardboard drones to Ukraine". *Air Data News*. Nuoroda tikrinta 14 April 2023.
5. 1 2 3 4  Kadam, Tanmay (9 March 2023). „Ukraine Uses ‘Cardboard Drones’ To Attack Russia; ‘Origami Of Death’ Is Assembled Using Glue, Rubber Bands". *The Eurasian Times*. Nuoroda tikrinta 14 April 2023.
6. ↑  Bradley, Charlie (3 March 2023). „Ukraine using ingenious tiny drones made of cardboard to bombard invading Russians"". *Daily Express*.
7. ↑  Україна застосовує дрони-камікадзе із картону. *Мілітарний*
8. ↑  Ukrainian army uses Corvo PPDS cardboard drones from Sypaq Australian company | Ukraine – Russia conflict war 2022 | analysis focus army defence military industry army. *www.armyrecognition.com*.
9. ↑  Bashchenko, Oleksandra (2023-08-27). „Ukraine's military counterintelligence launches drone attack on Russia's Kursk airfield". *Šablonas:Ill*. Nuoroda tikrinta 2023-08-27.
10. ↑  Bashchenko, Oleksandra (2023-08-27). „Ukraine's military counterintelligence launches drone attack on Russia's Kursk airfield". *Šablonas:Ill*. Nuoroda tikrinta 2023-08-27.
11. 1 2 3 4  Precision Payload Delivery System - Heavy Lift (PPDS-HL), CORVO,
12. ↑  Peck, Michael (28 March 2023). „Ukraine’s Humble Cardboard Drones Are a Master Class in Stealth". *Popular Mechanics*. Nuoroda tikrinta 7 April 2023.
13. 1 2  „Ukrainian army uses Corvo PPDS cardboard drones from Sypaq Australian company". *Army Recognition*. 29 March 2023. Nuoroda tikrinta 7 April 2023.
14. 1 2  Sharwood, Simon (7 April 2023). „Cardboard drones running open source flight software take off in Ukraine and beyond". *The Register*. Nuoroda tikrinta 7 April 2023.
15. ↑  Lagan, Bernard (3 March 2023). „Cardboard drones drop bombs in Ukraine". *The Times*. Nuoroda tikrinta 21 April 2023.